Diari Oficial de la Generalitat Valenciana


Sumari del DOGV 4977, del 04-04-2005 (2005/2293)

RESOLUCIÓ de 29 de desembre de 2004, del rector de la Universitat Politècnica de València, d'aplicació de la pròrroga del pressupost 2004 a l'exercici 2005.
------------------------------------------------------------------------------------------------------------------------------------------------------------

### Dades del document

Número de DOGV
:   4977

Data del DOGV
:   04-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2293


Data del document
:   29-12-2004

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * legislació
    * pressupost

RESOLUCIÓ de 29 de desembre de 2004, del rector de la Universitat Politècnica de València, d'aplicació de la pròrroga del pressupost 2004 a l'exercici 2005. [2005/X2293]
  
Al tancament de l'exercici 2004 concorren les circumstàncies següents que condicionen l'elaboració del pressupost per a 2005:
  
a) L'acord assolit en la reunió del President de la Generalitat i els rectors de les Universitats Públiques Valencianes i signat el passat dia 3 de desembre de 2004 estableix:
  
I. La determinació dels ingressos a percebre per les universitats en l'exercici 2004.
  
II. La determinació dels ingressos previsibles a l'efecte de la planificació econòmica de l'exercici 2005.
  
III. L'obertura d'un nou període, corresponent al primer semestre de l'exercici 2005, perquè el Consell i les universitats consensuen un nou Programa Plurianual de Finançament i un nou Pla d'Inversions, que es preveu que entre en vigor en el segon semestre de 2005.
  
b) La realització d'eleccions a rector a l'inici de març de 2005.
  
En aquest context, la UPV es planteja iniciar l'exercici 2005 articulant una pròrroga del pressupost 2004 i això, essencialment, per motius similars pels quals es va adoptar la dita decisió al desembre de 2003:
  
a) Impossibilitat material d'iniciar l'exercici 2005 amb un pressupost aprovat pels òrgans de govern de la Universitat (Consell de Govern i Consell Social), i sotmés al tràmit d'informe de la Conselleria d'Empresa, Universitat i Ciència.
  
b) Absència d'un horitzó de finançament definit per a l'exercici pròxim i per als següents: no hi ha un Pla d'Inversions i no és probable que en disposem i d'un nou Programa Plurianual de Finançament fins al segon semestre de l'exercici 2005.
  
c) Possible redefinició de la política pressupostària de la Universitat Politècnica de València, derivada del resultat d'unes noves eleccions a rector.
  
La pròrroga d'un pressupost suposa la continuació de la vigència del corresponent a l'exercici anterior quan no ha pogut aprovar-se un altre de nou. És un mecanisme excepcional que facilita el normal funcionament administratiu, alhora que impedeix la paralització econòmica de la Universitat.
  
No obstant això, el pressupost que es prorroga és el corresponent al dels crèdits inicials de l'exercici anterior, i d'acord amb el que determinen els apartats 2 i 3, de l'article 38 de la Llei 47/2003, de 26 de novembre, General Pressupostària, la pròrroga:
  
- ?no afectarà els crèdits per a despeses corresponents a programes o actuacions que acaben en l'exercici els pressupostos del qual es prorroguen o per a obligacions que s'extingisquen en aquest-
  
- i ?l'estructura orgànica del pressupost prorrogat s'adaptarà, sense alteració de la quantia total, a l'organització administrativa en vigor en l'exercici en què el pressupost ha d'executar-se?.
  
De conformitat amb l'anterior, procedeix determinar mitjançant la preceptiva resolució rectoral l'abast de la pròrroga i la vigència de les normes de funcionament.
  
Per tot això, el rector de la Universitat Politècnica de València ha resolt no procedir a la presentació davant del Consell de Govern Provisional, de l'avantprojecte de Pressupostos de la UPV per a 2005, que ?en conseqüència- haurà de ser elaborat una vegada es renoven els òrgans de govern de la Universitat.
  
D'acord amb això, i conforme al que preveu la Llei General Pressupostària esmentada, el rector de la Universitat Politècnica de València resol:
  
Primer
  
No estant aprovat el pressupost de la Universitat Politècnica de València per a l'any 2005, abans del primer dia de l'exercici econòmic 2005, es consideraran automàticament prorrogats els pressupostos inicials de l'exercici 2004 fins a l'aprovació i publicació del nou pressupost en el Diari Oficial de la Generalitat Valenciana. D'acord amb l'anterior, l'import del pressupost prorrogat de l'Estat de Despeses no podrà superar l'import total dels crèdits aprovats en el Pressupost inicial aprovat per a l'exercici 2004.
  
Segon
  
D'acord amb el que assenyala l'article 38 de la Llei 47/2003, de 26 de novembre, General Pressupostària, s'autoritza el gerent per a dictar totes les disposicions, normes i instruccions de caràcter econòmic i administratiu que siguen necessàries per a l'aplicació de la pròrroga del Pressupost 2004 de la UPV per a l'exercici 2005, per a fer efectiva l'aplicació i el desplegament del punt primer, salvaguardant, en tot cas:
  
a) La gestió dels drets d'ingressos dels quals siga o puga ser titular la Universitat Politècnica de València en el transcurs de l'exercici 2004.
  
b) El compliment dels compromisos de despesa adquirits per la Universitat de caràcter consolidat, recurrent i contractual que hagen sigut degudament adquirits amb anterioritat al 31 de desembre de 2004, així com l'aplicació de les disposicions legals de caràcter pressupostari aplicables a l'exercici 2005, tot això sense sobrepassar l'import dels crèdits inicials del pressupost 2004.
  
c) L'adaptació de l'estructura orgànica dels crèdits de l'Estat de Despeses a l'organització administrativa en vigor en l'exercici en què el pressupost ha d'executar-se.
  
d) L'aplicació del procediment de Reserva de Crèdit i/o Nul·la Disponibilitat, fins que es produïsca la presa de possessió del nou rector en l'exercici 2005, dels crèdits prorrogats de l'Estat de Despeses, que suporten actuacions que encara que no es puguen considerar ?corresponents a programes o actuacions que acaben en l'exercici els pressupostos del qual es prorroguen?, estan assignats a projectes i programes de política universitària.
  
e) La minoració dels crèdits prorrogats de l'Estat de Despeses per a inversions en infraestructures, per l'import del finançament previst el 2004 per passius financers, sense perjudici de l'estipulat en l'apartat b.
  
Tercer
  
Es prorroga la vigència de les Normes de Funcionament del Pressupost 2004 de la Universitat Politècnica de València a l'execució de la seua pròrroga durant l'exercici 2005.
  
Quart
  
S'acompanya com a annex del present acord la plantilla actualitzada a 31 de desembre de 2004, del personal de totes les categories de la Universitat, en què es relacionen degudament classificades totes les places i els llocs de treball.
  
Cinqué
  
Informar sobre el present acord al Consell de Govern Provisional i al Consell Social de la Universitat Politècnica de València.